2. ΝΟΜΟΣ υπ’ αριθ. 1799 της 21/28 Απρ. 1951 Περί εξουσιοδοτήσεως των Υπουργών Οικονομικών και Εμπορίου, όπως δια κοινών αποφάσεών των καθορίζωσι μηνιαίας παγίας επιχορηγήσεις διά τας δαπάνας λειτουργίας των Περιφερειακών Υπηρεσιών του Υπουργείου  Εμπορίου, ως και αγοράς ειδών δειγματοληψίας. Άρθρ.1.-Επιτρέπεται όπως από του οικονομικού έτους 1950-1951 δια κοινών αποφάσεων των Υπουργών Οικονομικών και Εμπορίου εκδιδομένων καθ’ έκαστον οικονομικόν έτος, καθορίζωνται πάγιαι μηνιαίαι επιχορηγήσεις άνευ αποδόσεως λογαριασμού, δι’ εκάστην Περιφερειακήν Υπηρεσίαν του Υπουργείου Εμπορίου, εντός του περιθωρίου των εκάστοτε εγγραφομένων εις τον προϋπολογισμόν των εξόδων του Υπουργείου τούτου οικείων πιστώσεων προς αντιμετώπισιν: 1)των εξόδων λειτουργίας εν γένει και διοικήσεως των Υπηρεσιών τούτων ήτοι εξόδων α)προμηθείας ειδών γραφικής ύλης κλπ., β)φωτισμού, γ)καθαριότητος, δ)υδρεύσεως, ε)θερμάνσεως και ς)αγοράς διαφόρων συναφών προς τα ανωτέρω ειδών και 2)των εξόδων αγοράς ειδών δειγματοληψίας. Άρθρ.2.-Τα κατά το προηγούμενον άρθρον προβλεπόμενα έξοδα θα καταβάλλωνται κατά μήνα ή τριμηνίαν, απ’ ευθείας παρά των Δημοσίων Ταμείων  βάσει καταστάσεων των προϊσταμένων των κατά το ανωτέρω άρθρον Περιφερειακών Υπηρεσιών και δια τας συναφείς ανάγκας τούτων το αντιστοίχου χρονικού διαστήματος. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 